Sodalitas Rosicruciana
Sodalitas Rosicruciana (Anglice The Rosicrucian Fellowship), quae se an international association of Christian mystics ('internationalis mysticorum Christianorum sodalitas') appellat, a Maximo Heindel Seattli Vasingtoniae hora 3:00 p.m. diei 8 Augusti 1909 condita est ad praenuntiandam Aetatem Aquarii et promulgandam veram philosophiam Rosicrucianismi. Haec philosophia, quae ex theosophia plerumque procedit, adfirmat se praebere arcana vel scientiam arcanam Christianitatis esotericae quam evangelistae Matthaeus (13:11) et Luca (8:10) in Bibliis Sacris commemorant, ad instituendam locum ubi ars, religio, et scientia convenire possunt, et ad praeparandos homines per concordem mentis animaeque progressum pro officio beneficentiae humanitati daturo. Sodalitas Rosicruciana ministeria sanationis spiritualis administrat et cursus per epistulas in Christianitate esoterica, philosophia, astrologia spiritualis, et interpretatione biblica offert. Praesidium in Monte Ecclesia ad Oceanside Californiae situs est, discipulique per omnem orbem terrarum in locis et gregibus studiosis ordinatis inveniuntur. Eius finis est promulgare scientificam progressus rationem praecipue hominibus Occidentalibus aptam, quo "corpus animae" (Anglice soul body) tam effici potest ut homines Parusiam properare possint.